Lietuvos ir Panamos santykiai

Lietuvos ir Panamos santykiai – dvišaliai tarptautiniai santykiai tarp Lietuvos ir Panamos. Tarpvalstybiniai santykiai siekia 1922 m. gruodžio 28 d., Panamai pripažinus Lietuvą de jure. Diplomatiniai santykiai pirmąkart užmegzti tarpukariu.

Lietuvai paskelbus nepriklausomybę nuo SSRS, Panama nepriklausomybę pripažino 1991 m. rugsėjo 25 d., o diplomatiniai santykiai atkurti 1992 m. lapkričio 19 d.

Lietuvoje 2021 m. pradžioje gyveno trys Panamos piliečiai. Panamoje gyvena negausi išeivių iš Lietuvos bendruomenė.Svetur nublokšta Lietuvė patyrė pragarą: papasakojo, ką patyrė (TV3.lt)

Abi šalys yra Jungtinių Tautų, kitų tarptautinių organizacijų narės. Panama yra akreditavusi ambasadorių Lietuvai (reziduoja Varšuvoje, Lenkijoje). Lietuva Panamai savo ambasadoriaus akreditavusi nėra, tačiau yra Panamoje atidariusi Lietuvos garbės konsulatą (dabartinė garbės konsulė – Dana Brazdžiūnaitė de Gondala).

 Santykių istorija 

 Ankstyviausieji kontaktai 
Nėra žinoma apie kontaktus tarp Panamos ir Lietuvos iki 1922 m.

 Kontaktai tarpukariu ir Lietuvos okupacijų metais 
1922 m. gruodžio 28 d. Panama pripažino Lietuvą de jure. Tarpukariu buvo užmegzti diplomatiniai santykiai, tačiau konsulatų įsteigta nebuvo.  Kita vertus, Lietuvos pasiuntinio JAV Pranciškaus Žadeikio susirašinėjimas su Lietuvos užsienio reikalų ministerija įrodo, kad Lietuvos atstovybės Panamoje steigimas buvo rimtai svarstomas.1939 03 08 P. Žadeikio rašto nr. „Dėl garbės konsulo Panamoje“ Užsienio reikalų ministerijai Kaune nuorašas, ten pat, ap. 1, b. 21, l. 151 Nėra mokslinių studijų, nušviečiančių ankstyvuosius santykius tarp Lietuvos ir Panamos.

Yra žinoma, kad 1935 m. Panama iš Lietuvos įsigijo nedidelį 473 NRT talpos laivą pavadinimu Stephanie, kuris iki tol priklausė Klaipėdos verslininkui Eduardui Krauzei.Laivas „Stephanie“ parduotas Panamai. Jūra, 1935 11, Nr.3, p. 8. 1935 m. Panamos garlaivio Evellyn Marion I šturmanu dirbo Zigmas DoveikaPRIE LIETUVOS LAIVYNO IŠTAKŲ ŽMONĖS IR LAIVAI. 29 psl., Lietuvos jūrų muziejus, 2015 m., ISBN 978-9955-9714-9-8.

Lietuvą okupavus SSRS, Kazimieras Graužinis Panamos Vyriausybei per įgaliotąjį ministrą Buenos Airėse pasiuntė protesto notą. Yra duomenų, kad SSRS okupacijos metais Panama palaikė ryšius su Lietuvos diplomatinėmis atstovybėmis  ir nors ir vengė deklaruoti savo oficialią poziciją, nepripažino Baltijos valstybių, įskaitant Lietuvos, kaip SSRS dalies.

 Santykiai po 1991 m. 

Panama Lietuvos nepriklausomybę pripažino 1991 m. rugsėjo 25 d., po to, kai Lietuva tapo Jungtinių Tautų Organizacijos nare. Po metų atkurti dvišaliai santykiai, o 1993 m. Lietuvai akredituotas Panamos ambasadorius (1993 m. rugsėjį įteikė skiriamuosius raštus Lietuvos prezidentui Algirdui Brazauskui)Dirva, 1993 m. rugsėjo 23 d., Nr. 36. Lietuva Panamos garbės konsulę Panamoje paskyrė tik 2012 m. gegužės 23 dieną.Paskirtasis Panamos ambasadorius Lietuvai įteikė skiriamųjų raštų kopijas (Lietuvos Respublikos užsienio reikalų ministerija) 

2003 m. spalio pabaigoje Lietuvos Respublikos užsienio reikalų ministerijos valstybės sekretorius Evaldas Ignatavičius su darbo vizitu lankėsi Panamoje.URM valstybės sekretorius lankysis Lotynų Amerikoje (Lietuvos Respublikos užsienio reikalų ministerija) Vizito metu tarp šalių pasirašytas susitarimas dėl vizų režimo panaikinimo.Panama | Dvišalės sutartys | Tarptautinės sutartys | Užsienio politika | Lietuvos Respublikos užsienio reikalų ministerija (urm.lt) 

2018 m. birželio 7 d. Lietuvos užsienio reikalų ministras Linas Linkevičius susitiko su Panamos viceprezidente ir užsienio reikalų ministre Isabele de Saint Malo de Alvarado. Susitikimo metu buvo pasirašytas supratimo memorandumas dėl politinių konsultacijų, nutarta surengti pirmąsias politines konsultacijas ir identifikuoti galimas bendradarbiavimo sritis.Užsienio reikalų ministras susitiko su Panamos viceprezidente ir užsienio reikalų ministre (Lietuvos Respublikos užsienio reikalų ministerija)

 Švietimo, mokslo ir technologiniai mainai ir kultūrinis bendradarbiavimas 
Į Panamos kurortą Boką del Toro kelia Lietuvoje pagaminti keltai „Palanga“ ir „Baltija“ (pavadinimai nepakeisti), anksčiau dirbdavę Klaipėdos naujojoje perkėloje. Panama keltą „Palanga“ įsigijo 1990 m., t. y., iškart po Manuelio Noriegos režimo žlugimo, keltą „Baltija“ – 2010 m.Augustinas Žemaitis. Panama (Gabalėliai Lietuvos. Lietuviškos vietos ir paveldas užsienyje)

2013 m. Panamoje apsilankė lietuvių kelionių žurnalistai Martynas Starkus ir Vytaras Radzevičius ir įspūdžius nufilmavo „Starkaus ir Radzevičiaus kelionės“ dokumentikos vienuoliktajame sezone pavadinimu „Karibų ratai“. 2022 m. balandžio mėnesį paskirtasis Panamos ambasadorius Lietuvai Chavieras Alsidesas Bonagas apsilankė Lietuvos nacionalinėje bibliotekoje ir padovanojo reprezentacinį albumą „Panama“.

Viena populiariausių grožinių knygų Lietuvoje vaikams yra į lietuvių kalbą išversta ir ne kartą perleista Lenkijos vokiečio rašytojo Janošo parašyta „Panama labai graži“. Pačioje knygoje apie Panamą nepasakojama.„Pegaso“ dovanų idėjos ir 2021-ųjų apžvalga: grožinė literatūra aplenkė negrožinę, K.Sabaliauskaitė topuose (15min.lt)

 Ekonominiai santykiai 
2018 m. duomenimis, prekybos apyvarta tarp Lietuvos ir Panamos siekė 22,25 mln. eurų.

Prekybos balanse dominuoja eksportas iš Lietuvos į Panamą.

 Eksportas sudaro 22,25 mln. eur.
 Importas sudaro 3,7 tūkst. eurų.

 Metai  2016  2017  2018 Eksportas į Panamą (mln. eur.) 3,49  10,58  22,25 Importas iš Panamos (tūkst. eur.) 1,3  2,0  3,7

Pilietiniai mainai
 Metai  2016Migracijos metraštis 2016 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Panamos piliečių skaičius Lietuvoje 2  2  2  3

 Pasiuntinių ir ambasadorių sąrašas 

 Pasiuntiniai Lietuvai 
Sąrašas yra nepilnas
 nuo 1993 m. – Tomas Umberto Chakonė Diasas
 nuo 2008 m. – Rokas Ivanas Setka Sachelis
 2018–2021 m. – Enrikė Antonijas Sarakas Linaresas (rezidavo Varšuvoje)
 nuo 2021 m. – Chavieras Alsidesas Bonagas de Grasiosas

 Pasiuntiniai Panamai 
Lietuva savo ambasadoriaus Panamai akreditavusi nėra.

 Šaltiniai 

 Literatūra 


 Nuorodos 
 Panama | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Panama